Salenieki keraamika

Salenieki keraamika oma nime saanud Põhja-Lätis asuva Salenieki kalme järgi, kust seda tüüpi keraamikat esmakordselt suuremas koguses leiti.Šnore, R. 1935. Die Hügelgräber und Steinsetzungen der römischen Kaiserzeit bei Salenieki (Lettland). – Õpetatud Eesti Seltsi aastaraamat, 1932. Tartu, 278–299. Tegemist on enamasti siledapinnalise nõutüübiga, mis levis nooremal rooma rauaajal ja rahvasterännuajal  tänapäeva Eesti ja Põhja-Läti aladel. Oma levikult on ta nii ajaliselt kui ruumiliselt üsna piiritletud, küll aga on aja jooksul Salenieki keraamikast kujunenud teisi keraamika tüüpe.

 Omadused 
Selle keraamikastiili voolimismaterjalis on rohkelt liiva ja võib esineda ka kivipurdu, kusjuures keraamika pind on sile, vahel lausa läikiv, kiilaks poleeritud. Lang, V. 2018. Läänemeresoome tulemised. MT, 28. Tartu, 232
Salenieki stiilis keraamiliste nõude seinad on õhukesed ja kaunistusteta. Lang, V. 2007. The Bronze and Early Iron Ages in Estonia. Estonian Archaeology, 3. Tartu, 135-136
Nõude kuju on nivendiline (ehk murdjoonelise käänukohaga nõu küljel), nõgusa võrikuga (keraamilise nõu kaela ja ülaserva vaheline osa) või sirge võrikuga ja kergelt mõhkjas ning põhi on enamasti lame või nõgus ja esineda võib põhjaranti ehk alast.
 Päritolu ja levik 
Antud keraamikastiil on levinud peaaegu kõikjal Eestis, kuid nii ajas kui ruumis ebaühtlaselt. Põhiliselt leitakse seda tüüpi savinõusid või nende katkeid tarandkalmetest, vähesemal määral asulakohtadest või rahvasterännuaja linnustelt.
Varaseimad Salenieki keraamikanäited Põhja-Lätist ja Lõuna-Eesti tarandkalmetestLaul, S. 2001. Rauaaja kultuuri kujunemine Eesti kaguosas (500 e.Kr. – 500 p.Kr.). Muinasaja teadus, 9; Õpetatud Eesti Seltsi kirjad, 7. Tallinn, lk 175–180 pärinevad umbes 3.–4. sajandist pKr ning on saanud mõjutused ilmselt Läänemere ranniku kaguosast ja Masuuria järvistu piirkonnast.Moora, H. 1938. Die Eisenzeit in Lettland bis etwa 500 n Chr. II. Teil: Analyse. Õpetatud Eesti Seltsi toimetised, XXIX. Tartu, lk 561
Lõuna-Eestist levis selline keraamika Kesk-Eestisse, kuid pole kindel, kas ka kaugemale põhja poole. Põhja- ja Loode-Eestis levib selline keraamika alates 5. sajandi keskpaigast, kusjuures sealse keraamikamõjutused võivad pärineda ka Gotlandilt. Salenieki keraamikast on Lõuna-Eestis hiljem välja kujunenud Rõuge tüüpi keraamika ja Põhja- ning Lääne-Eestis Iru tüüpi keraamika. Kirde-Eestis on sellised nõud enne eelviikingiaega haruldased.

 Viited 

Kategooria:Arheoloogia
Kategooria:Läti